Χέιλι Μπάλντουιν

Η Χέιλι Ρόουντ Μπάλντουιν Μπίμπερ (Τούσον, Αριζόνα, 22 Νοεμβρίου, 1996) είναι Αμερικανίδα μοντέλο και τηλεοπτική προσωπικότητα.

Πρώτα χρόνια 
Γεννήθηκε στις 22 Νοεμβρίου 1996 στο Τούσον της Αριζόνα και είναι κόρη του Αμερικανού ηθοποιού Στίβεν Μπάλντουιν και και της Βραζιλιάνας γραφίστριας Κένυα Ντεοντάτο Μπάλντουιν. Έχει μια μεγαλύτερη αδελφή, την Αλάια (γεν. 1993). Ως παιδί παρακολούθησε το σχολείο της εξ αποστάσεως, ενώ στα εφηβικά της χρόνια πήγαινε στο American Ballet Theater της Νέας Υόρκης.

Καριέρα

Ως μοντέλο 
Το πρώτο πρακτορείο μοντέλων με το οποίο υπέγραψε συμβόλαιο ήταν το Ford Models και η πρώτη της διαφημιστική καμπάνια ήταν για την εταιρία ένδυσης French Connection, τον χειμώνα του 2014. Τον Οκτώβριο του 2014 έκανε το ντεμπούτο της στη πασαρέλα, περπατώντας για την εταιρία Topshop και την Γαλλίδα σχεδιάστρια μόδας Σόνια Ρικιέλ. Τον Δεκέμβριο της ίδιας χρονιάς, φωτογραφήθηκε για το περιοδικό LOVE.

Τον Ιανουάριο του 2015 φωτογραφήθηκε για το αμερικανικό περιοδικό Vogue και τον Μάρτιο για το Teen Vogue. Τον Απρίλιο έκανε το πρώτο της εξώφυλλο, στο περιοδικό Jalouse μαζί με το επίσης μοντέλο Λάκι Μπλου Σμιθ. Τον ίδιο μήνα ακολούθησαν τα εξώφυλλα στη γερμανική έκδοση του περιοδικού L'Officiel και την αμερικανική έκδοση του Wonderland. Επίσης, έκανε και editorials στα περιοδικά Miss Vogue και W. Τον Οκτώβριο του 2015 περπάτησε στη πασαρέλα για τους σχεδιαστές Tommy Hilfiger και Philipp Plein.

Τον Ιανουάριο του 2016, εμφανίστηκε στην καμπάνια του Ralph Lauren και έκανε editorial για την κορεάτικη έκδοση του Vogue. Αφού περπάτησε ξανά στη πασαρέλα για τον Tommy Hilfiger (Φεβρουάριος 2016) συνεργάστηκε στις ανοιξιάτικες/καλοκαιρινές καμπάνιες Tommy Hilfiger και Philipp Plein. Την ίδια περίοδο έπαιξε σε διαφήμιση της εταιρίας H&M ενώ τον επόμενο μήνα, υπέγραψε συμβόλαιο με το κορυφαίο πρακτορείο μοντέλων στη Νέα Υόρκη, IMG Models. Τον Μάιο του 2016 φωτογραφήθηκε για το εξώφυλλο του αμερικανικού περιοδικού Marie Claire, που την χαρακτήρισε ως "φρέσκο πρόσωπο" ενώ το συγκεκριμένο εξώφυλλο κυκλοφόρησε τον Ιούλιο και στη γερμανική έκδοση του ίδιου περιοδικού. Τον Ιούνιο του 2016, η Μπάλντουιν περπάτησε στη πασαρέλα για την εταιρία Moschino μαζί με supermodels όπως Μιράντα Κερ και Αλεσσάντρα Αμπρόζιο και έκανε το ντεμπούτο της στη διαφήμιση της Guess. Κατά τη διάρκεια εκείνου του καλοκαιριού, συμμετείχε στην καμπάνια της εταιρίας υποδημάτων UGG με την Ρόζι Χάντινγκτον Γουάιτλι και έκανε editorials για τα περιοδικά Glamour και Vogue (Ιταλίας). Τον Σεπτέμβριο, συμμετείχε στην Εβδομάδα Μόδας της Νέας Υόρκης, στην Εβδομάδα Μόδας του Μιλάνου (περπάτησε για Dolce & Gabbana) και στην Εβδομάδα Μόδας του Παρισιού (περπάτησε για Elle Saab). Τον Νοέμβριο φωτογραφήθηκε στο εξώφυλλο του αυστραλιανού Harper's Bazaar και έκανε editorial για το γαλλικό Elle.

Το 2017, φωτογραφήθηκε στο εξώφυλλο του ισπανικού Harper’s Bazaar καθώς και στα εξώφυλλα της αμερικανικής, βρετανικής και ιαπωνικής έκδοσης του περιοδικού Elle. Το 2018, συμμετείχε στη καμπάνια "Power of Good" της εταιρίας Shiseido και φωτογραφήθηκε στα εξώφυλλα των περιοδικών Vogue (Μεξικό, Τουρκία, Αραβία, Ιαπωνία, ΗΠΑ), Elle (Πορτογαλία, Ιταλία, Ελλάδα, Αυστραλία, Αργεντινή, Ισπανία), L'Officiel (Γαλλία, Ιταλία) και Marie Claire (Ιταλία).

Το 2019 έγινε το πρόσωπο των Levi Jeans και Charles&Keith, συμμετείχε στην καμπάνια "Icons For Tomorrow" του Tommy Hilfiger μαζί με την Γουίνι Χάρλοου καθώς και στις καμπάνιες των Calvin Klein και Miu Miu, συνεργάστηκε με την εταιρία οπτικών Bolon και την Addidas και φωτογραφήθηκε στο εξώφυλλο του περιοδικού Vogue (Αυστραλία, Χονγκ Κονγκ).

Το 2020 φωτογραφήθηκε στα εξώφυλλα των περιοδικών Vogue (Ισπανία, Γερμανία, Ινδία) και Elle (ΗΠΑ) ενώ συνεργάστηκε και με την εταιρία ρολογιών Daniel Welington.

Υποκριτική και τηλεοπτικές εμφανίσεις 
Το 2005, σε ηλικία 9 ετών, εμφανίστηκε με την οικογένειά της στο ντοκιμαντέρ Livin It: Unusual Suspects και το 2009 εμφανίστηκε στο Saturday Night Live με τον θείο της Άλεκ Μπάλντουιν. Αργότερα, το 2011, εμφανίστηκε ως η σύντροφος του Κόντι Σίμσον στο βίντεο κλιπ του τραγουδιού "On My Mind" ως μέρος της πρώιμης δουλειάς της και ένα χρόνο αργότερα, το 2016, είχε έναν δεύτερο ρόλο σε ένα βίντεο κλιπ, "Love To Love You Baby» με τον Γάλλο μοντέλο και τραγουδιστή Μπάπτιζ Τζιαμπικόνι, μια διασκευή του ομώνυμου τραγουδιού της Donna Summer που κυκλοφόρησε το 1975.

Παρουσιάστρια 
Τον Οκτώβριο του 2015, η Μπάλντουιν ήταν παρουσιάστρια στα MTV Europe Music Awards στο Μιλάνο της Ιταλίας, μαζί με το γνωστό μοντέλο Μπιάνκα Μπάλτι και τον Άγγλο ράπερ Τίνι Τεμπάχ, των νικητών του MTV Europe Music Awards για το καλύτερο βίντεο κλιπ, που κέρδισαν οι Macklemore και Ryan Lewis, με το τραγούδι ''Downtown''.

Τον Ιούνιο του 2016, ήταν υπεύθυνη, μαζί με την Τζίτζι Χαντίντ, για την ανακοίνωση της ζωντανής εκδήλωσης του Σον Μέντες στα βραβεία iHeartRadio Much Music Video 2016 στο Τορόντο του Καναδά.

Τον Μάιο του 2017, άρχισε να είναι παρουσιάστρια στην εκπομπή Drop the Mic με τον ράπερ Μέθοδ Μαν.

Προσωπικές μάρκες 
Το 2016, η Μπάλντουιν συνεργάστηκε με την μάρκα The Daily Edited, προωθώντας μια μάρκα τσαντών από τη συλλογή #theHAILEYedited. Την ίδια χρονιά, ανακοινώθηκε η συνεργασία της με τη βρετανική μάρκα υποδημάτων Public Desire, χρησιμοποιώντας το hashtag #PDxHB, και ανακοίνωσε ότι θα λανσάρει τη δική της μάρκα καλλυντικών με την ModelCo.

Τον Ιούνιο του 2022, η Χέιλι λάνσαρε τη δική της επωνυμία καλλυντικών (περιποίησης δέρματος) που ονομάζεται "Rhode Skin", της οποίας είναι η ιδρύτρια και ιδιοκτήτρια. Εμπνευσμένο από το μεσαίο όνομά της, το "Rhode Skin" εξαντλήθηκε σε λίγα λεπτά.

Προσωπική ζωή 
Αρχικα, ήθελε να γίνει επαγγελματίας χορεύτρια μπαλέτου, αλλά είχε τραυματισμό στο πόδι και έπρεπε να σταματήσει την εκπαίδευσή της.

Τον Ιούλιο του 2018 αρραβωνιάστηκε με τον Καναδό τραγουδιστή Τζάστιν Μπίμπερ. Είχαν γνωριμία από τον Δεκέμβριο του 2015. Στις 13 Σεπτεμβρίου 2018, απέκτησαν άδεια γάμου σε δικαστήριο της Νέας Υόρκης. Στις 16 Νοεμβρίου 2018, η Μπάλντουιν άλλαξε το όνομά της στα μέσα κοινωνικής δικτύωσης σε Χέιλι Μπίμπερ και ζήτησε τα δικαιώματα ώστε να μπορεί να χρησιμοποιήσει το εν λόγω όνομα για εμπορικούς σκοπούς. Στις 23 Νοεμβρίου 2018, επιβεβαιώθηκε ότι το ζευγάρι είχε παντρευτεί. Το ζευγάρι πραγματοποίησε μια δεύτερη δημόσια τελετή στη Νότια Καρολίνα στις 30 Σεπτεμβρίου 2019.​ Μεγάλωσε ως Ευαγγελική και εκκλησιάζεται στην Churchome, την ίδια με τον σύζυγό της.

Τον Μάρτιο του 2022, νοσηλεύτηκε σε ένα ιατρικό κέντρο της Καλιφόρνια λόγω εγκεφαλικής πάθησης που προκλήθηκε από θρόμβο αίματος με συμπτώματα παρόμοια με αυτά ενός εγκεφαλικού.

Φιλμογραφία

Μουσικά βίντεο

Παραπομπές

Εξωτερικοί σύνδεσμοι
 

Αμερικανίδες μοντέλα